Sileshi Sihine

**Sileshi Sihine** (s. 29. tammikuuta 1983 Sheno, Etiopia) on etiopialainen kestävyysjuoksija.

Sihine aloitti juoksuharjoittelun koululaisena Haile Gebrselassien innoittamana. Hänet valittiin maajoukkueeseen, kun hän sijoittui kymmenen parhaan joukkoon maansa mestaruuskilpailujen 10 000 metrin juoksussa 2001. 2002 hän osallistui maastojuoksun MM-kisoihin Dublinissa ja sijoittui nuorten sarjan kuudenneksi. Saman vuoden heinäkuussa Kingstonissa järjestetyissä yleisurheilun nuorten MM-kisoissa hän oli 10&nbsp;000 metrillä toinen häviten ainoastaan maanmiehelleen Gebre-egziabher Gebremariamille.

Vuonna 2003 Sihine avasi kilpailukautensa juoksemalla toiseksi maastojuoksun Etiopian mestaruuskilpailuissa. Tämän ansiosta hän sai paikan maastojuoksun MM-kisoissa Lausannessa, jossa sijoittui seitsemänneksi pitkällä matkalla. Samana vuonna hän voitti Etiopian mestaruuden sekä 10&nbsp;000 metrin että 5 000 metrin juoksussa. Hän paransi 5&nbsp;000 metrin ennätystään Rooman GP:ssä aikaan 13.06,53. Pariisin MM-kisoissa hän juoksi 10&nbsp;000 metrillä pronssille ajalla 27.01,44. Juoksun jälkimmäiset 5&nbsp;000 metriä hän juoksi aikaan 13.08,7, joka oli hyvin lähellä hänen ennätystään 5&nbsp;000 metrillä. Hän päätti kautensa voittamalla 10&nbsp;000 metrin kilpailut Afrikan kisoissa ja Afrikan-Aasian kisoissa sekä sijoittumalla viidenneksi  5&nbsp;000 metrillä.

Sihinen ensimmäiset arvokilpailut vuonna 2004 olivat maastojuoksun MM-kilpailut Brysselissä, jossa hän voitti pitkällä matkalla pronssia ja vaikutti täten siihen, että Etiopia voitti joukkuekilpailun ja lopetti Kenian 18 vuoden mittaisen voittoputken. Hän voitti samana vuonna kolmannen perättäisen Etiopian mestaruutensa ja voitti olympiahopeaa Ateenan olympialaisissa 10&nbsp;000 metrillä. Loppuvuodesta hän voitti vielä  5&nbsp;000 metrin kilpailun sekä juoksi 15 kilometrin maantiejuoksun aikaan 41.38, joka jäi vain yhdeksän sekuntia maailmanennätyksestä.

Alkuvuodesta 2005 Sihine kärsi loukkaantumisista. Hän oli kuitenkin kunnossa Helsingin MM-kisoissa, joissa hän juoksi 10&nbsp;000 metrillä hopealle maanmiehensä Kenenisa Bekelen jälkeen. 5&nbsp;000 metrillä Sihine aloitti loppukirinsä 400 metriä ennen maalia. Hän johti vielä loppusuoralle tultaessa, mutta joutui antautumaan Kenian Benjamin Limolle ja jäi hopealle.  hän voitti jälleen 5&nbsp;000 metrin kilpailun. Hän osallistui myös ensimmäistä kertaa puolimaratonin maailmanmestaruuskilpailuihin, jotka järjestettiin Edmontonissa. Sihine oli kilpailun neljäs ajalla 1.01.14. 2006 maastojuoksun MM-kisoissa Fukuokassa Sihine juoksi pitkällä matkalla toiseksi ja lyhyellä matkalla kahdenneksitoista. Etiopia saavutti joukkuekilpailuista pitkällä matkalla pronssia ja lyhyellä hopeaa.

Sihine sijoittui Mombasan maastojuoksun MM-kisoissa 2007 kuudenneksitoista. Myöhemmin samana vuonna hän voitti Osakan MM-kisoissa MM-hopeaa 10&nbsp;000 metrillä ja sijoittui  5&nbsp;000 metrillä kuudenneksi. Edinburghin maastojuoksun MM-kisoissa 2008 hän oli viidestoista. Pekingin olympialaisissa samana vuonna Sihine varmisti Etiopian kaksoisvoiton Kenenisa Bekelen takana 10&nbsp;000 metrin juoksussa. Daegun MM-kisoissa 2011 hän sijoittui 10&nbsp;000 metrillä kahdeksanneksi ajalla 27.34,11.

## Ennätykset
* 3 000 metrin juoksu: 7.29,92 (2005)
* 5 000 metrin juoksu: 12.47,04 (2004)
* 10 000 metrin juoksu: 26.39,96 (2005)
* 10 kilometrin maantiejuoksu: 27.56 (2004)
* 15 kilometrin maantiejuoksu: 41.38 (2004)
* 20 kilometrin maantiejuoksu: 58.09 (2005)
* Puolimaraton: 1.01.14 (2005)

## Lähteet
* Sihine IAAF:n Focus on Athletes -kirjoitussarjassa
*